গতকাল বৃহস্পতিবার তাদের প্রকাশিত এক প্রতিবেদনে বলা হয়েছে, আগের তিন বছরের চেয়ে গত বছর সুইজারল্যান্ডের ব্যাংকগুলোতে বাংলাদেশিদের জমানো অর্থের পরিমাণ কমেছে। তবে সুইস ব্যাংকে বাংলাদেশিদের অর্থ কমার মূল কারণ দেশ থেকে অর্থপাচার কমে যাওয়া, নাকি আগের মতো নিরাপদ মনে না করে পাচারকারীরা সুইস ব্যাংক থেকে অর্থ সরিয়ে অন্য কোনো দেশের ব্যাংকে রাখছে, তা স্পষ্ট নয়। কারণ সুইস ব্যাংকে টাকা রাখতে বিভিন্ন দেশের পাচারকারীরা আগে যতটা নিরাপদ বোধ করত, এখন আর ততটা করছে না। কারণ বিশ্বচাপে সুইস ব্যাংকগুলো গ্রাহকের তথ্য সুরক্ষার নিরাপত্তাচাদর কিছুটা সরাতে বাধ্য হচ্ছে।